ฮั่งเส็งปิดพุ่ง 298.02 จุด รับคาดการณ์เฟดไม่รีบขึ้นดอกเบี้ย
ฮั่งเส็งปิดพุ่ง 298.02 จุด รับคาดการณ์เฟดไม่รีบขึ้นดอกเบี้ย
7 มิ.ย. 2559

ดัชนีฮั่งเส็งตลาดหุ้นฮ่องกงปิดทะยานขึ้นแข็งแกร่ง โดยดัชนีฮั่งเส็งเพิ่มขึ้น 298.02 จุด หรือ 1.42% ปิดวันนี้ที่ 21,328.24 จุด หลังนางเจเน็ต เยลเลน ประธานธนาคารกลางสหรัฐ (เฟด) ส่งสัญญาณว่าเฟดอาจจะยังไม่ปรับขึ้นอัตราดอกเบี้ยในการประชุมเดือนนี้         
ทั้งนี้ นางเยลเลนได้กล่าวสุนทรพจน์ในที่ประชุม “World Affairs Council of Philadelphia” เมื่อวานนี้ว่า เฟดจำเป็นต้องปรับขึ้นอัตราดอกเบี้ยอย่างค่อยเป็นค่อยไป โดยไม่ได้มีการระบุถึงกำหนดเวลาที่เฉพาะเจาะจงในการปรับขึ้นอัตราดอกเบี้ย แต่กล่าวเพียงว่า การปรับขึ้นอัตราดอกเบี้ยจะต้องเกิดขึ้น ก่อนที่มีการบรรลุเป้าหมายทางเศรษฐกิจทั้งหมดของเฟด